Bispedømmet Ferns i Ireland
St Aidan's Cathedral i Enniscorthy i Co. Wexford.
**Brendan Oliver Comiskey** SS.CC. (født 13. august 1935 i Tasson i Clontibret i County Monaghan i Irland) er en irsk katolsk geistlig. Fra 1984 til 2002 var han katolsk biskop av Ferns i det sørøstlige Irland.

Liv og virke
------------

### Picpuspater

Brendan Comiskey inntrådte i picpusordenen og ble presteviet den 25. juni 1961. I 1966 tok haan lisensiatsgrad i teologi ved Lateranuniversitetet i Roma. I 1979 tok han en Master of Science i organisasjonsatferd ved Trinity College i Dublin.

Etter flere mindre oppdrag mellom Irland og USA, ble han provinsial i Irland og Storbritannia. Han var også generalsekretær for *Conference of Irish Major Superiors*.

### Hjelpebiskop i Dublin

Den 3. desember 1979 ble han utnevnt til hjelpebiskop i erkebispedømmet Dublin og til titulærbiskop av *Thibilis*. Han ble bispeviet den 20. januar 1980 av erkebiskopen av Dublin Dermot J. Ryan; medkonsekrerende var den apostoliske nuntius i Irland, erkebiskop Gaetano Alibrandi, og Joseph A. Carroll, hjelpebiskop i Dublin.

### Biskop av Ferns

I 1984 ble han promovert til biskop av Ferns. Han etterfulgte der den helt ineffektive biskop Donal Herlihy, en tidligere lærer ved 'Pontifical Irish College i Roma, som hadde rapportert at han hadde hatt alkoholproblemer de siste årene som biskop og at han hadde mistet styringen med bispedømmet.

I 1995 forlangte han at kirken måtte oppheve sølibatet, og ble derpå innbudt til samtaler i Vatikanet. Det førte til et tre måneders studieopphold i USA.

### Fratreden

Den 1. april 2002 trakk den som liberal betraktede biskopen tilbake fra sitt embede. Det skyldtes historiske tilfeller av prestelige seksuelle overgrep mot mindreårige, tilfeller biskopen måtte ha kjent til å lang tid men uten å ha gått til tilstrekkelige tiltak. Det kom for dagen at i et fjernsynsprogram - BBC: «Suing the Pope» - at en fader Seán Fortune hadde misbrukt en rekke barn mens biskop Brendan Comiskey satt på bispestolen. Fortune ver en seriepedofil med manipulativ personlighet, og Comiskey innrømmet haNn var vanskelig å ha med å gjøre. Fortune begikk selvmord mens han var på kausjon. 

Også biskopens alkoholproblemer ble nevnt i forbindelse med hans fratreden, og at han trengte å få behandling for dette.

Ledelsen av bispedømmet ble midlertidig overtatt av en apostolisk administrator, det var biskop Eamonn Oliver Walsh, en av hjelpebiskopene i Dublin.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal  Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Pave Benedikt XV (1854-1922) \*1907
* Pave Pius XII (1835-1958) \*1917
* Kardinal Eugène-Gabriel-Gervais-Laurent Tisserant (1884-1972) \*1937
* Pave Paul VI (1897-1978) \*1954
* Erkebiskop Dermot J. Ryan (1924-1985) \*1972
* Biskop *Brendan Comiskey*, SS.CC. (1935-) \*1980

Referanser
----------

1. ↑  www.catholic-hierarchy.org comiskey, lest 21. desember 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy
 |